2.

No 2004. gada 1. augusta šādi groza 8. pantu: a) ar šādu punktu aizstāj 2. punktu: “2. Kompensācijas nosacījumi a) Attiecībā uz nosūtītāju – TARGET dalībnieku – administrācijas maksas un procentu kompensācijas prasību izskatīs, ja nepareizas darbības rezultātā: i) tajā pašā dienā nav pabeigta maksājuma uzdevuma noformēšana; vai ii) šāds TARGET dalībnieks var pierādīt, ka tam bijis nodoms nosūtīt maksājumu uzdevumu TARGET, bet viņš nespēja to veikt valsts RLBN sistēmas sūtīšanas apstādināšanas dēļ. b) Attiecībā uz saņēmēju – TARGET dalībnieku – administrācijas maksas prasību izskatīs, ja nepareizas darbības rezultātā šāds TARGET dalībnieks nav saņēmis TARGET maksājumu, kura saņemšana bija sagaidāma dienā, kad sākās nepareiza darbība. Šādā gadījumā izskata arī procentu kompensācijas prasību, ja: i) šādam TARGET dalībniekam bija jāizmanto papildu kreditēšanas mehānisms vai, ja TARGET dalībniekam nav pieejas papildu kreditēšanas mehānismam, TARGET darba dienas beigās šādam TARGET dalībniekam palika debeta atlikums vai dienas kredīta atlikumu pagarināja uz nakts kredītu viņa RLBN rēķinā, vai bija jāņem aizņēmums no attiecīgās VCB; un ii) vai nu valsts RLBN sistēmas VCB, kurā radās nepareiza darbība, (nepareizas darbības VCB), bija saņēmēja VCB, vai nepareiza darbība radās tik vēlu TARGET darba dienā, ka saņēmējam – TARGET dalībniekam – piekļūšana naudas tirgum bija tehniski neiespējama vai nepraktiska.” b) Ar šādu apakšpunktu aizstāj 3.1. punkta b) apakšpunktu: “b) administrācijas maksa ir noteikta EUR 50 par pirmo maksājuma uzdevumu, kas nav izpildīts apstrādes dienā, un vairākkārtēju maksājumu korekciju gadījumā: EUR 25 par katru no nākamajiem četriem maksājumu uzdevumiem un EUR 12,50 par katru no tiem sekojošiem maksājumu uzdevumiem. Administrācijas maksu nosaka ar atsauksmi uz katru saņēmēju – TARGET dalībnieku.” c) Ar šādu punktu aizstāj 3.2. punktu: “3.2 Kompensācija saņēmējiem – TARGET dalībniekiem: a) saskaņā ar TARGET kompensācijas shēmu veiktais kompensācijas piedāvājums sastāv tikai no administrācijas maksas vai arī no administrācijas maksas un procentu kompensācijas; b) administrācijas maksas apmērs ir tāds, kā noteikts 3.1. punkta b) apakšpunktā un administrācijas maksu nosaka ar atsauksmi uz katru nosūtītāju – TARGET dalībnieku; c) piemēro 3.1. punkta c) apakšpunktā izklāstīto procentu kompensācijas aprēķināšanas metodi, izņemot to, ka procentu kompensācijas pamatā ir diennakts aizdevumu likmes un atsauces likmes starpība un ka procentu kompensāciju aprēķina, pamatojoties uz nepareizas darbības rezultātā izmantotā papildu kreditēšanas mehānisma summu; d) attiecībā uz: i) iesaistīto dalībvalstu RLBN sistēmu saņēmējiem – TARGET dalībniekiem, kas nav Eirosistēmas monetārās politikas darbības darījumu partneri, un ii) neiesaistīto dalībvalstu RLBN sistēmu saņēmējiem – TARGET dalībniekiem – tiktāl, ciktāl par debeta atlikumu vai pagarinājumā no dienas kredīta uz nakts kredītu, vai nepieciešamībā veikt aizņēmumu no VCB vainojama nepareiza darbība, šīs piemērojamās soda likmes daļu (kā to paredz piemērojamie RLBN noteikumi šādos gadījumos), kas pārsniedz aizdevuma diennakts likmi, atceļ (un neņem vērā turpmākajos pāriešanas gadījumos), bet iepriekš ii) punktā minētajiem valstu RLBN sistēmu TARGET dalībniekiem tas netraucē pieeju dienas kredītiem un/vai turpināt dalību attiecīgajā valsts RLBN sistēmā.”.